৩১ জানুয়ারি ফেইসবুকে পরীমনির কিছু ছবি পোস্ট করে একটি স্ট্যাটাস দেয়া হয় অনিক আব্রাহাম নামধারী এক অ্যাকাউন্ট থেকে। এর মধ্যে দুটি ছবিতে পরীমনিকে এক যুবকের সঙ্গে দেখা যায়। সেই সঙ্গে ছিল বেশ কয়েকটি একক ছবিও। ছবি দেখে স্পষ্ট বোঝা করা যায় সেগুলো বেশ পুরোনো। অনিক আব্রাহাম স্ট্যাটাসে লেখেন, ''আমার বন্ধু ইসমাইল আর তার স্ত্রী স্মৃতিমনি যে আজ বাংলা চলচ্চিত্রের আলোচিত নায়িকা পরীমনি। এক সময় ভোলা সদরেই থাকতো তার জামাই বাড়িতে। তারপর তার নেশা গেলো অর্থ আর লোভ লালসার দিকে, যার জন্য আমার সহজ সরল বন্ধুকে ত্যাগ করতে দ্বিধাবোধ করলো না। যাই হোক ছবিগুলো দেখে পুরনো দিনের কথা মনে পড়ে গেল তাই সবার সাথে একটু শেয়ার করলাম।''